**ELŐTERJESZTÉS**

**Körmend Város Önkormányzata Képviselő-testülete 2023. májusi ülésére**

**Tárgy: a** Körmendi Idősekért Nonprofit Kft. beszámolója, mérlegjelentése a 2022. évről

Tisztelt Képviselő-testület!

A Körmendi Idősekért Nonprofit Kft. beszámolóját tárgyalja a Képviselő-testület.

A Körmendi Idősekért Nonprofit Kft. 2022. évi gazdálkodási tevékenységét mint eddig is a megfontoltság és a takarékosság jellemezte. A szigorú és következetes gazdálkodás ellenére negatív mérleggel zártuk az esztendőt.

A jelen gazdasági nehézségek és az elszabaduló energia és földgáz árak bizonytalanná teszik a az intézmény fenntartását. Minden évben egyre több nehézséget okoz a kötelező költségeink árának emelkedése, valamint a növekvő minimálbér kiadásainak előteremtése.

A 2022. esztendő nehéz volt, az előző évek pandémia miatti védekezés sok gondot okozott és megterhelte a költségvetésünket is, de mentálisan és fizikálisan a munkavállalókat és az ellátásban részesülőket is.

Az Unger László Idősek Otthona működési kihasználtsága a járvány előtti években mindig 99,8%-os volt. 2022.évben az járvány miatt időközben elhunyt lakóink férőhelyeit folyamatosan töltöttük fel, de több halál eset történt 2022-ben is, ezért így sem sikerült az járvány előtti kihasználtságot elérnünk. Ezek következményeként a 2023. évre is áthúzódó normatíva visszafizetési kötelezettségünk keletkezett közel ötmillió-ötszázezer Ft.

Az idősek otthona működésének tizedik évét ünnepeljük idén. Az intézmény eszközei elhasználódtak, karbantartási és eszközpótlási költségeink, valamint személyi jellegű kiadásaink növekedéseit nem fogjuk tudni fedezni. Az épület teljes tisztasági festésére is nagy szükség lenne. Tulajdonosi támogatás és segítség nélkül nem tudjuk ezeket megvalósítani, ami a szakmai munka rovására mehet.

A Kft. által nyújtott szolgáltatásra ugyanakkor szükség van, várólistán várnak az időskorúak arra, hogy bekerüljenek a kiemelkedően magas szintű ellátást biztosító Unger László Idősek Otthonába.

Kérem a Testületet, tárgyalja meg a beszámolót.